תמר ציגלר

תמר ציגלר (נולדה ב-1971) היא פרופסורית מן המניין במכון איינשטיין למתמטיקה באוניברסיטה העברית בירושלים. מחקריה עוסקים בקומבינטוריקה אדיטיבית ובקשרים בין התורה הארגודית ותורת המספרים. בשנת 2011 זכתה בפרס ארדש. חברת האקדמיה הצעירה הישראלית.

קורות חיים

ציגלר נולדה לאילנה וצבי ציגלר. בין השנים 1991–2003 למדה ב לתואר ראשון ושני במתמטיקה, וכתבה דוקטורט בהנחיית הלל פורסטנברג בנושא "Nonconventional ergodic averages". בשנים 2005–2006 הייתה חברה ב ובשנים 2005–2007 עשתה פוסט-דוקטורט באוניברסיטת מישיגן. בשנים 2007–2013 הייתה חברת סגל בטכניון בחיפה, והחל מיולי 2013 היא פרופסור מן המניין באוניברסיטה העברית.

מחקר 
מחקרה של ציגלר עוסק בתחומי ההשקה בין התורה הארגודית, קומבינטוריקה אדיטיבית ותורת המספרים. 

אחת מתרומתיה של ציגלר היא הוכחת השערה על תבניות במספרים ראשוניים בשיתוף עם בן גרין וטרנס טאו, לפיה לכל מערכת משוואות ליניאריות במקדמים שלמים בה עולה מספר הנעלמים בשניים על מספר המשוואות, כמו x+y=z+u, x+1=2u, קיים פתרון שבו מקבלים כל הנעלמים ערכים ראשוניים.

עבודה נוספת של ציגלר וטאו, היא פיתוח משפט גרין-טאו לתוצאות אודות סדרות פולינומיות במספרים ראשוניים.

בשנת 2011 זכתה בפרס ארדש למתמטיקה על עבודתה בתחומי ההשקה שבין התורה הארגודית, דינמיקה, קומבינטוריקה ותורת המספרים.

ציגלר פרסמה מאמרים במגוון עיתונים מדעיים, ביניהם Acta Math ו-Annals of Math והיא משמשת כעורכת בעיתונים מדעיים שונים, בין היתר  Israel Journal of Mathematics, ו-Annals of Mathematics.

פרסומים נבחרים 
 Universal Characteristic Factors and Furstenberg Averages. J. Amer. Math. Soc. 20 (2007), 53-97. 
 The primes contain arbitrarily long polynomial progression, with Terence Tao. Acta Math. 201 (2008), no. 2, 213--305. 
 An inverse theorem for the Gowers Us+1[N]-norm, with Ben Green, Terence Tao.  Annals of Math, Volume 176 (2012), Issue 2, 1231-1372.

פרסים
2011: פרס ארדש. ציגלר היא האישה הראשונה אשר זכתה בפרס זה.
2013: תואר מרצת השנה של  European Mathematical Society
2015: פרס ברונו.
2016: פרס הרקטור.

קישורים חיצוניים

 

 אתר הבית בטכניון
 פרופ' תמר ציגלר, האקדמיה הצעירה הישראלית

הערות שוליים

חוקרי תורת המספרים ישראלים
סגל הטכניון: מתמטיקה
זוכות פרס ארדש
זוכי פרס ארדש
זוכות פרס ברונו
זוכי פרס ברונו
סגל האוניברסיטה העברית בירושלים: מתמטיקה
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
חברות האקדמיה הצעירה הישראלית
חברי האקדמיה הצעירה הישראלית
מתמטיקאיות ישראליות
הורחב ערך בשתפ עם ויקימדיה ללא תבנית
מדענים ישראלים
ישראליות שנולדו ב-1971
ישראלים שנולדו ב-1971